text: Afbud fra kongefamilien
  17 februar 2010 kl. 10.19
  Grev Ingolf på godset Egeland i Øster Starup ved Egtved fejrer i dag 70 års fødselsdag uden deltagelse fra familien på Amalienborg.
  Greven havde inviteret hele familien, dronning Magrethe og Henrik, kronprins Frederik og Mary samt og Joachim og Marie, men de har alle meldt afbud til den store fest på Mukebjerg Hotel i Vejle på lørdag.
  - De er alle ude at rejse, siger grevinde Sussie til Ekstra Bladet om afbuddet fra Kongehuset.
  Grevinde Sussie bliver 60 år på lørdag, så der bliver to fødselsdage at fejre.
  
  Flere afbud
  - Mange af vores andre gæster kommer heller ikke på grund af vinterferie, tilføjer grevinden.
  Grev Ingolf mistede muligheden for at blive konge ved ændring af tronfølgerloven i 1953. Loven gav mulighed for at en kvinde kunne blive statsoverhoved, og det banede vejen for dronning Margrethe.
  Ingolfs far, arvepris Knud, var forbitret over afgørelsen, og han nægtede at være i stue med kong Frederik og dronning Ingrid.
  Grev Ingolf forsøgte at bilægge striden.
  - I dag har vi et fint forhold, og når vi ikke ses så meget, er det, fordi hun er en travl dronning, sagde grev Ingolf i sidste uge til Billed Bladet.
   
  Greven har forpagtet jorden ved godset væk, så han kan nyde sin nye status som folkepensionist.
  Han holder i dag reception på Aagaard Kro.
  